# 14 nuvembri

U 14 di novembre (oppuru nuvembre o nuvembri) hè u 318èsimu ghjornu (u 319èsimu s'è l'annata hè bisestile) di u calendariu gregorianu.

## Evenimenti

* 1633 - Guerra di i Trent'Anni: Cunquista di a cità di Ratisbona da truppe svedesi
* 1940 - Seconda Guerra Mundiale, Inghilterra: Bumbardamentu di a cità di Coventry da a Luftwaffe tedesca
* 1965 - Guеrra di Vietnam: Iniziu di a Battaglia di la Đrăng (fin'à u 18 di nuvembri)

### Cultura

1946: Premiu Nobel pè a Litteratura per Hermann Hesse

## Nascite

- 1887: Amadeo de Souza-Cardoso, pittore portughese - 1967: Jean-Luc Battini, attore, profumiere, fotografu francesu.

## Morte

- 1716: Gottfried Wilhelm von Leibniz, sapiente tedescu

## Celebrazione
### I Santi

Santa Amanza. Santu Stefanu di Fiumorbu.
Amanza hè una Corsa marturiata à l'epica di Santa Divota è Santa Laurina. Altru ùn si sà.
U golfu di "Santa Manza", in fondu di a costa orientale di a Corsica, porta u nome di una cappella Sant'Amanza chì ghjera à un chilometru da u mare. In Petrusella, à 25 km d'Aiacciu, ci hè un paisolu chì si chjama "Santa Manza" per via dinù di una chjesa dedicata à a santa. In Corsica ci era altre chjese cù listessu titulu, in Santu Petru di Tenda, in Ocana, in Appricciani, è una tramezu à Montemaiò è Lunghignanu.
Etimolugia: forse da u lat. "amandus" ( à tene caru).
Nomi: Amance, Amand, Amandine, Amanza, Manda, Mandy, Manza.
Stefanu era un Corsu di i Prunelli di Fiumorbu. Frate di San Francescu, hè statu marturiatu in Terra Santa, in u 1391, cù trè cumpagni: Niculaiu di Slavonia, Deudatu di Rodez è Petru di Narbona. Una lettera mandata à i Catalani di Damascu, conta chì i quattru omi sò stati ottu anni in paese musulmanu nanzu di more pè a so fede. Certi frati, più struiti o più sperimentati chè elli, l'avianu fattu un scrittu chì vantava a religione catolica è attaccava quella di Magumettu. Elli, issu scrittu, sò andati à leghjelu davanti à u ghjudice di u lucale. Minacciati di esse tombi, anu ricusatu di rinnegà ciò ch'elli avianu lettu. Dissenu: "Ciò chè no avimu lettu hè ghjustu, santu è catolicu. Simu pronti à subì tutti i strazi è pronti à more".
Marturiati durante trè ghjorni, ùn cediinu. Anzi, si ridianu di quelli chì i facianu soffre. Allora, l'anu dati à a folla chì l'hà messi in pezzi, chì hà lampatu i so membri in una brustasgia è spernucciatu e so osse.
In u 1889, Roma hà accettatu u cultu di u Slavoniu Niculaiu è, in u 1898, l'hà stesu à l'Ordine franciscanu. Di l'altri ùn si ne parlò. Un decretu di canunizazione hà riparatu issa mancanza è assuciatu i quattru cumpagni.
Etimolugia: da u gr. "stephanos" (curona).
Casate: Stefani, Stefanacci, Stefanaggi, Stefanini, Stephani, Stephanopoli.
Nomi: Esteban, Esteffe, Estevan, Estève, Estienne, Etienne, Etiennette, Staffan, Staines, Steaphan, Steeje, Stefa, Stefaans, Stefan Stefana, Stefani, Stefano, Stefanu, Steffel, Steffert, Steffie, Stepan, Stepanida, Stepha, Stephan, Stephana, Stéphane, Stephania, Stéphanie, Stephanson, Stephanus, Stephen, Stevana, Steve, Steven, Stevena, Stevenje, Stevenson, Stevie, Stiobban.
Prutezzione: Stefanu hè u santu patrone di i funditori, cavapetre è scarpellini.

## Ligami

* Archiviu 2006-04-22 at the Wayback Machine L'almanaccu 2006 di l'Adecec